text: प्रधानमंत्री नरेंद्र मोदी का कहना है कि वो कोई शहंशाह या ऐसे शासक नहीं हैं, जो लोगों की गर्मजोशी से प्रभावित ना हो और उन्हें नजरअंदाज कर दें, लोगों के साथ संवाद करने से ही उन्हें ताकत मिलती है। स्वराज्य पत्रिका को दिए इंटरव्यू में रोड शो के दौरान अपनी निजी सुरक्षा को लेकर बात करते हुए पीएम मोदी ने ये बात कही। हाल ही में मोदी को जान का खतरा बताने वाली कुछ रिपोर्ट सामने आई थीं, इसी के संदर्भ में उनसे ये सवाल किया गया।